19. aprīlis

**19. aprīlis** ir gada 109. diena pēc Gregora kalendāra (110. diena garajā gadā). Līdz gada beigām ir atlikušas 256 dienas.

## Vārda dienas
Fanija, Vēsma

## Notikumi
* 1775. gads — ar kaujām pie Leksingtonas un Konkordas sākās Amerikas Savienoto Valstu Neatkarības karš.
* 1896. gads — notika pirmās riteņbraukšanas sacensības Parīze—Rubē.
* 1919. gads — Viļņu no boļševikiem atkaroja poļu karaspēks.
* 1920. gads — Vācija un Padomju Krievija vienojās par karagūstekņu apmaiņu.
* 1943. gads — Otrais pasaules karš: vācu karavīri iebruka Varšavas geto, sakās Varšavas geto sacelšanās.
* 1961. gads — izgāzās ASV iebrukums Cūku līcī Kubā.
* 1971. gads:
** Sjerraleone kļuva par republiku;
** Bangladešas valdība pameta valsti un devās uz Indiju;
** PSRS palaista pirmā orbitālā stacija *[[Saljut-1]]*.
* 1975. gads — palaists pirmais Indijas pavadonis *[[Aryabhata (pavadonis)|Aryabhata]]*, ko orbītā nogādāja PSRS nesējraķete *[[Kosmos-3M]]*.
* 1985. gads — Padomju Savienība Kazahstānas austrumos veica kodolieroču izmēģinājumu.
* 1992. gads — pieņemts pašreizējais Armēnijas ģerbonis.
* 1995. gads — Oklahomasitijā, ASV notika sprādziens federālajā ēkā, bojā gāja 168 cilvēki.
* 1999. gads — Vācijas Bundestāgs atgriezās Berlīnē.
* 2001. gads — Kanādas provinces Nunavutas galvaspilsētai Ikaluitai piešķirta pilsētas tiesības.
* 2005. gads — par 265. pāvestu kļuva vācietis Benedikts XVI (kardināls Jozefs Ratcingers), kad par viņu nobalsoja Romas Katoļu kardinālu konklāvs.
* 2006. gads — Hana Monsuka kļuva par pirmo sievieti — Dienvidkorejas premjerministri.
* 2021. gads:
** *[[Mars 2020]]*: helikopters *[[Ingenuity]]* pirmoreiz pacēlās no Marsa virsmas.
** Rauls Kastro atkāpās no Kubas Komunistiskās partijas pirmā sekretāra amata, izbeidzot vairāk nekā 62 gadus ilgu brāļu Kastro valdīšanu Kubā.

## Dzimuši
* 1793. gads — Ferdinands I (*Ferdinand I.*), Austrijas imperators (miris 1875. gadā)
* 1795. gads — Kristiāns Gotfrīds Ērenbergs (*Christian Gottfried Ehrenberg*), vācu dabaspētnieks (miris 1876. gadā)
* 1801. gads — Gustavs Fehners (*Gustav Fechner*), vācu psihologs (miris 1887. gadā)
* 1870. gads — Džons Peins (*John Paine*), amerikāņu sporta šāvējs, olimpiskais čempions šaušanā (miris 1951. gadā)
* 1883. gads — Rihards fon Mīzess (*Richard von Mises*), austriešu matemātiķis (miris 1953. gadā)
* 1922. gads:
** Ērihs Hartmanis (*Erich Hartmann*), vācu kara pilots (miris 1991. gadā)
** Valters Ortmans (*Walter Orthmann*), Brazīlijas tekstila uzņēmuma darbinieks (miris 2024. gadā)
* 1931. gads — Freds Brukss (*Fred Brooks*), ASV programmatūras inženieris un datorzinātnieks (miris 2022. gadā)
* 1939. gads — Alī Hāmenejī (علی خامنه ای), irāņu šiītu garīdznieks un politiķis, Irānas augstākais līderis (miris 2026. gadā)
* 1942. gads — Lāsma Kauniste, latviešu ātrslidotāja
* 1946. gads — Tims Karijs (*Tim Curry*), angļu aktieris un dziedātājs
* 1954. gads — Trevors Frānsiss (*Trevor Francis*), Anglijas futbolists un treneris (miris 2023. gadā)
* 1957. gads — Mukešs Ambani (*Mukesh Ambani*), Indijas uzņēmējs, miljardieris
* 1960. gads:
** Gustavo Petro (*Gustavo Petro*), Kolumbijas prezidents
** Uģis Roze, latviešu dziedātājs
* 1968. gads:
** Msvati III (*Mswati III*), Svazilendas karalis
** Ešlija Džada (*Ashley Judd*), ASV aktrise
* 1969. gads — Žuža Polgāra (*Polgár Zsuzsa*), ungāru šahiste
* 1972. gads — Rivaldu (*Rivaldo *), Brazīlijas futbolists
* 1979. gads — Keita Hadsone (*Kate Hudson*), ASV aktrise
* 1981. gads:
** Martins Havlāts (*Martin Havlát*), čehu hokejists
** Katalina Sandino Moreno (*Catalina Sandino Moreno*), Kolumbijas aktrise
* 1985. gads:
** Valons Behrami (*Valon Behrami*), šveiciešu futbolists
** Aleksandrs Tretjakovs (*Александр Третьяков*), Krievijas skeletonists
* 1987. gads — Marija Šarapova (*Мария Шарапова*), krievu tenisiste
* 2005. gads — Kobijs Meinū (*Kobbie Mainoo*), angļu futbolists

## Miruši
* 1054. gads — Leons IX (*Leo IX*), Romas pāvests (dzimis 1002. gadā)
* 1560. gads — Filips Melanhtons (*Philip Melanchthon*), vācu akadēmiskais darbinieks, teologs (dzimis 1497. gadā)
* 1689. gads — Kristīne I Vāsa (*Drottning Kristina*), Zviedrijas karaliene (dzimusi 1626. gadā)
* 1824. gads — Džordžs Gordons Bairons (*George Gordon Byron*), britu dzejnieks (dzimis 1788. gadā)
* 1881. gads — Bendžamins Dizraeli (*Benjamin Disraeli*), Lielbritānijas politiķis (dzimis 1804. gadā)
* 1882. gads — Čārlzs Darvins (*Charles Darwin*), angļu dabaszinātnieks (dzimis 1809. gadā)
* 1906. gads — Pjērs Kirī (*Pierre Curie*), franču fiziķis (dzimis 1859. gadā)
* 1914. gads — Čārlzs Pīrss (*Charles Peirce*), ASV matemātiķis, filozofs un loģiķis (dzimis 1839. gadā)
* 1940. gads — Kārlis Padegs, latviešu mākslinieks (dzimis 1911. gadā)
* 1943. gads — Aleksis Mierlauks (Aleksis Frīdenfelds), latviešu teātra režisors un aktieris (dzimis 1866. gadā)
* 1961. gads — Makss Hainle (*Max Hainle*), vācu peldētājs un ūdenspolo spēlētājs (dzimis 1882. gadā)
* 1966. gads:
** Eduards Smiļģis, latviešu teātra režisors (dzimis 1886. gadā)
** Veine Tanners (*Väinö Tanner*), somu politiķis (dzimis 1881. gadā)
* 1967. gads — Konrāds Adenauers (*Konrad Adenauer*), pirmais VFR kanclers (dzimis 1876. gadā)
* 1979. gads — Vilhelms Bitrihs (*Wilhelm Bittrich*), vācu karavīrs (dzimis 1894. gadā)
* 1998. gads — Oktavio Pass (*Octavio Paz*), Meksikas rakstnieks (dzimis 1914. gadā)
* 2018. gads — Vladimirs Ļahovs (*Владимир Ляхов*), PSRS kosmonauts (dzimis 1941. gadā)
* 2021. gads — Volters Mondeils (*Walter Mondale*), ASV politiķis (dzimis 1928. gadā)
* 2024. gads:
** Denjels Denets (*Daniel Dennett*), ASV filozofs (dzimis 1942. gadā)
** Muhameds Fāriss (محمد أحمد فارس‎), Sīrijas pirmais kosmonauts, lidotājs (dzimis 1951. gadā)
* 2025. gads — Nikolajs Trubačovs (*Микола Трубачов*), ukraiņu futbolists, tiesnesis un futbola treneris (dzimis 1957. gadā)

## Svētku un piemiņas dienas
Kristiešu svēto diena:
* Svētais Ekspedits
* Leons IX

## Atsauces